Die titel is Anderson se vierde ATP-titel van sy loopbaan. Dit was egter die belangrikste een nóg aangesien hy nou onder die top-tien op die jongste wêreldranglys is. Anderson is nou in die negende posisie, sy beste posisie nog op die ATP-ranglys.
“Natuurlik stap jy op die baan en wil so vinnig en maklik as moontlik wen en klaarmaak met die wedstryd,” het Anderson gesê oor die paar lang wedstryde. “Maar ek dink ek het baie vertroue in die manier waarop ek deur die moeilike wedstryde kon kom.
“Ek dink as jy deur daardie moeilike wedstryde kan kom, kan jy regtig baie vertroue daaruit put. My liggaam het goed gereageer, en dit is altyd ŉ pluspunt.
“Dit voel lekker om hierdie oorwinning te kon behaal. Dit gee my baie selfvertroue vir die jaar. Ek voel beslis baie goed om oor die laaste hekkie te kon kom en met die titel weg te stap.”
Nie so seker hy wen dit vir SA nie. Hy het lankal sy rug gedraai. Wys net hoe gryp die libs na elke vermaaklikheids strooi halmpie
Soos in die eerste toets het Bangladesj die loot gewen en Suid-Afrika in Bloemfontein ingestuur. Dit was, soos in Potchefstroom, heeltemal onverstaanbaar, en hulle is deeglik vir die besluit gestraf.
Elgar is op 243 uit. Dit was sy vyfde toetshonderdtal van die seisoen en hy het in die kolfbeurt die eerste kolwer geword wat vanjaar deur die duisendgrens gebars het. Hy staan nou op 1056 lopies.
Markram het, na hy sy honderdtal verlede week in Potchefstroom misgeloop het toe hy op 97 uitgehardloop is, Vrydag die driesyfer-kerf bereik. Ongeag die powere boulwerk het hy gewys hy het oordeel en gehalte – en die twee maklike toetse was moontlik die regte opwarmer vir wat vorentoe wag in ŉ loopbaan wat groot hoogtes behoort te bereik.